5 Matsatsi pele ho Sehopotso, re lokela ho ipha nako ea ho rapela le ho hlahloba kamano ea rona le Jehova. (Bala 2 Bakorinthe 13:5.) Re lokela hore ‘re inonye hore na re tumelong.’ Re ka etsa joalo ka hore re ipotse lipotso tsena: ‘Na ehlile kea lumela hore mokhatlo oo ke oona feela oo Jehova a o sebelisang e le hore a phethe thato ea hae? Na ke etsa sohle se matleng a ka hore ke bolelle batho ka ’Muso oa Molimo? Na ka liketso ke bontša hore kea lumela hore re phela matsatsing a ho qetela le hore haufinyane puso ea Satane e tla felisoa? Na ke ntse ke e-na le tumelo e matla ho Jehova le Jesu joaloka ha ke sa tsoa kolobetsoa? (Mat. 24:14; 2 Tim. 3:1; Baheb. 3:14) Ho nahana ka lipotso tseo, ho tla re thusa ho hlokomela hore na kamano ea rona le Jehova e matla hakae.